மாற்றம் என்பது இயல்பு என்பது உண்மைதான். ஆனால், மாறமல் இருக்க முயல்வதும் இயல்புதான் என்பதை நாம் பல சந்தர்ப்பங்களில் மறந்து விடுகிறோம். எந்த ஒரு விடயத்திலும் இரண்டுக்கும் இடையிலான சமநிலைதான் நிலவுகின்றது என்பதை உணர வேண்டியது அவசியம். இதற்கான பொறிமுறை எல்லா விடயங்களிலுமே உண்டு. ஒருவிடயத்தில் ஒரு குறிப்பிட்ட அளவுக்கு மேற்பட மாற்றங்கள் நிகழுமானால் அது பயனற்றது ஆகிவிடக்கூடிய ஆபத்து உண்டு. மொழியும் இதற்கு விதிவிலக்கானது அல்ல. மொழி என்பது ஒருவரும் அவருக்கு முன்னால் உள்ளவரும் தமது கருத்துக்களைப் பரிமாறிக் கொள்வதற்கான ஊடகம் மட்டும் அல்ல. அது பல நூறு மைல்களுக்கு அப்பால் உள்ளவர்களும், முன்னும் பின்னும் பல தலைமுறைகளைச் சேர்ந்தவர்களும் தம்மிடையே பல விடயங்களைப் பரிமாறிக் கொள்வதற்கானதும் கூட. எனவே மாற்றம் கட்டுப்பாடாக நிகழாவிட்டால் அம்மொழி மேற்படி பயன்பாட்டுக்கு உதவாது. ஒவ்வொரு பகுதியிலும் மொழி கட்டுப்பாடின்றி மாறிக்கொண்டே போகுமானால் இலங்கைத் தமிழர் இந்தியத் தமிழைப் புரிந்துகொள்ள முடியாமல் போய்விடும். தென் தமிழ் நாட்டினர் வட தமிழ்நாட்டு மொழியையும், நகரத்தினர் கிராமப் புறத்து மொழியையும் புரிந்து கொள்ளமுடியாத நிலையும் ஏற்படலாம். இன்றைய தமிழை 50 ஆண்டுகளுக்குப் பின்வருவோர் புரிந்துகொள்ள மாட்டார்கள். தமிழைப் பொறுத்தவரை பேச்சுத் தமிழ் எழுத்துத் தமிழ் எனும் இரட்டைப் பயன்பாட்டு நிலை மாற்றங்களின் தீய விளைவுகளைக் கட்டுப்படுத்துவதற்கான ஒரு பொறிமுறை. எழுத்துத் தமிழ் மிக மிக மெதுவாகவே மாறுகின்றது. எழுத்துத் தமிழே கற்பித்தலுக்கான தமிழாகவும் இருப்பதால் பேச்சுத்தமிழ் ஒரு அளவுக்கு மேல் மாறாமல் இருப்பதை உறுதி செய்கிறது. கலைக்களஞ்சியம் எழுத்துத் தமிழைச் சார்ந்தது. அதில் கட்டுப்பாடு அவசியம். மாற்றங்களைக் கட்டுப்படுத்துவது என்பது "பண்டைத்தன்மையைப் பேணுவது" அல்ல. "உலக அளவில் பயன்பாட்டில் உள்ள தமிழ்" என்றால் என்ன? சென்னைத் தமிழா? மதுரைத் தமிழா? இலங்கைத் தமிழா? எது? அல்லது "ஒரு ஸ்பூன் சில்லிப் பவுடரை அட் பண்ணிக்குங்க. டேஸ்ட்டுக்குத் தக்கபடி ஒன்று அல்லது இரண்டு பிஞ்ச் சால்ட் அட் பண்ணிக்கலாம்" என்னும் தொலைக்காட்சி/வானொலித் தமிழா? தமிழ் பெயரளவில் மட்டுமன்றித் தமிழாகவே இருக்கவேண்டும் எனில் மாற்றங்களைக் கட்டுப்படுத்த வேண்டும். கலைக்களஞ்சியங்களை உருவாக்குபவர்களும் இதனைக் கவனத்துக்கு எடுத்துக்கொள்ள வேண்டும் என்பது எனது கருத்து. ---மயூரநாதன் (பேச்சு) 10:47, 26 மே 2012 (UTC)  
:: மயூரநாதன், "மொழிநடை பொறுத்த வரை தரவு சார்ந்த முடிவுகளை(மேலே பார்க்க) நான் ஆதரிப்பேன்". இது என் கருத்து. மேலே, தரவு என்பதற்கு  
:: என்ற உதாரணங்களை தெரிவித்திருந்தேன். "உலக அளவில் பயன்பாட்டில் உள்ள தமிழ்" என்றால் என்ன? --> சென்னைத் தமிழோ, மதுரைத் தமிழோ, இலங்கைத் தமிழோ இல்லை. ஆய்வுக் கட்டுரைகள், பாட நூல்கள், செய்திகளில், இலக்கிய படைப்புக்கள் பிற தமிழாக்கங்களில் இருக்கக்கூடிய எழுத்துத் தமிழ். எந்த ஆய்வுக்கட்டுரையிலும் "டேஸ்ட்டுக்குத் தக்கபடி ஒன்று அல்லது இரண்டு பிஞ்ச் சால்ட் அட் பண்ணிக்கலாம்" போன்ற தமிழ் பயன்படுத்தப்படவில்லை என நினைக்கிறேன்.ஆனால் ஆய்வுக்கட்டுரையில் அது போன்ற ஒரு சொற்றொடர் வருமாயின் அச்சொற்கள் விக்கியில் இருப்பது தவறேயில்லை. உலக மக்களால் இராஜஸ்தான் என்று எழுதப்படும் **தமிழை**, இராச்சசுத்தான் என எழுதுவதால் படித்த, கிரந்தப் பிரச்சனை பற்றி தெரியாத ஒரு தமிழனுக்கு தகவலை கொண்டு சேர்ப்பதில் சிக்கல் ஏற்ப்படுத்தக்கூடும். ஒரு கலைக்களஞ்சியத்தின் மொழி நடை(கிரந்தமும் மொழிநடைக்குள் அடங்கும்) ஒருவனுக்கு புரியவில்லை எனில் பயன்படுத்துவதை தவிர்ப்பார்கள் என்பது என் கருத்து. அக்கருத்தின் ஓர் நீட்சியாகத்தான்(என் பார்வையில், நீங்கள் மிகைப்படுத்தல் என கருத்து கொள்வது உங்கள் உரிமை) "இத்தளத்தை பயன்படுத்த ஆட்கள் இருக்க மாட்டார்கள்" என்று கூறினேன். நன்றி. ஸ்ரீகாந்த் (பேச்சு) 13:37, 26 மே 2012 (UTC)  
:நிர்வாகி தேர்வுக்கான கேள்வி - பதில்களில் பங்கேற்பதில் எனக்கு விருப்பமில்லை. இருப்பினும் ஸ்ரீகாந்த்தின் பதிலில்
இருக்கும்  
//மொழிகள் காலப்போக்கில் மாறுவது இயல்பு. நாம் இங்கு கூடுவது கலைக்களஞ்சியம் படைக்க, மொழியின் பண்டைத்தன்மையைக் காக்க அல்ல. உலகளவில் என்ன தமிழ் பயன்பாட்டில் உள்ளதோ அதிலிருந்து நாம் மிகவும் விலகியிருந்தால் இத்தளத்தை பயன்படுத்த ஆட்கள் இருக்க மாட்டார்கள்.//  
என்பது ஏற்றுக் கொள்வதாக இல்லை. இதில் மயூரநாதன் கருத்துடன் உடன்படுகிறேன்.--தேனி.எம்.சுப்பிரமணி.<sup>/உரையாடுக</sup>. 12:39, 26 மே 2012 (UTC)  
நானும் மயூரநாதன் கருத்துடன் உடன்படுகிறேன்--Nan (பேச்சு) 17:20, 26 மே 2012 (UTC)  
:உங்கள் மறுமொழிகள் என் வாக்கை மாற்ற வைத்துவிட்டன. நீங்கள் தேர்வு பெற்றாலும் இது பற்றி விரிவாகப் பின்னர் நடுநின்று பேச வேன்டிய தேவை ஏற்படலாம், ஆனால் என் கணிப்பில் நீங்கள் போதிய காலமோ, போதிய அளவோ பங்களிக்காத போதும், நுட்பம் சார்ந்த பங்களிப்புகளில் நீங்கள் பங்களித்து உதவ நிருவாகி பொறுப்பு உதவுமே என்றே கேள்விகள் கேட்டு விடைகள் தெரிந்துகொள்ளும் முன்னமே ஆதரவு வாக்கு அளித்தேன். உங்கள் கருத்துகளை அமைதியாக அறிவடிப்படையில் அலசலாம், தேவை ஏற்படும் பொழுது. வெற்றி பெற்றால் என் வாழ்த்துகள், ஆனால் இன்னும் தகுதியை நீங்கள் எட்டவில்லை என்பது என்னுடைய நேர்மையான கணிப்பு எனவே வாக்கை எதிர்ப்பாகப் பதிவு செய்துள்ளேன். இது தொழிலொழுக்கம் சார் (professional) மதிப்பீடு. --செல்வா (பேச்சு) 15:08, 26 மே 2012 (UTC)  
:: உங்கள் தொழிலொழுக்க மதிப்பீட்டை தெரிவுபடுத்தியமைக்கு நன்றி. *என் கணிப்பில் நீங்கள் போதிய காலமோ, போதிய அளவோ பங்களிக்காத போதும்* --> மிக்க நன்றி, உங்கள் கருத்தை பேச்சுப்பக்கத்தில் இடுங்கள், ஏனென்றால் பண்புகள் பகுதியில் இப்பொழுது கொடுக்கப்பட்டுள்ள கால,பங்களிப்பு அளவுகோல்கள் உங்கள் கணிப்பில் போதுமானதாக இல்லை. சமூகம் உரையாடி இதனை மாற்றினால் பலரின் நேரம் மிச்சமாகும் அல்லது நீங்கள் உங்கள் மதிப்பீட்டை மாற்றிக்கொள்ள அந்த உரையாடல் வழிவகுக்க உதவும். உங்களுக்கு நேரம் கிடைக்கும் பொழுது அமைதியாக அறிவடிப்படையில் அலசி என் பேச்சுப் பக்கத்திலோ வேறு எங்கோ கருத்துக்களை இடுங்கள். வாக்கு இருக்கும் எல்லாவற்றையும் *வெற்றி* / *தோல்வி* என்று நான் பார்ப்பதில்லை, எனினும் உங்கள் வாழ்த்துக்களுக்கும் நேர்மையான கணிப்பிற்கும் நன்றி. ஸ்ரீகாந்த் (பேச்சு) 09:02, 27 மே 2012 (UTC)  
சிறீக்காந்த், இறுதியாக சில கருத்துகளை முன்வைக்க விரும்புகிறேன்.  
1. தங்கள் மறுமொழிகளில் எனக்கு ஒரே ஒரு விசயம் மட்டுமே உறுத்தலாக இருந்தது:  
//எடுத்தெறிந்தாற்போல் பேசுவது -- அகம்சார்ந்த ஒன்று. பிறர் மனது எதனால் நோகும் என்று யோசிக்கா ஆரம்பித்தால் எல்லையே இல்லை. இலகுவான மனம் கொண்டவர்கள், மனம் நோகக்கூடாதென்றால் உரையாடல்களில் பங்கேற்பதைத் தவிர்க்கவேண்டும்.//  
உரையாடும் பாங்கு அகவயமானது என்றால் அலைக்கழித்தல் என்பது கூட அகவயமானது தான். முடிந்தவர்கள் இருங்கள், மற்றவர்கள் விலகுங்கள் என்று நாம் சொல்ல முடியாது அல்லவா? அதனால் தான் ஆங்கில விக்கிப்பீடியாவில் இது குறித்தும் விக்கி நற்பழக்கவழக்கங்கள் குறித்தும் கொள்கைகள் கொண்டுள்ளனர்.  
தமிழ் விக்கிப்பீடியாவில் பெருமளவு உரையாடல்கள் சீரிய பண்புடன் நடைபெற்றாலும் எப்போதாவது சில விதிவிலக்குகளும் இருப்பதும் உண்டு: எடுத்துக்காட்டு: பேச்சு:கிட் (மென்பொருள்) , பேச்சு:பதிப்புக் கட்டுப்பாடு ஆகியவற்றில் Naancoder உரையாடியுள்ள முறை. வேறு சில எடுத்துக்காடுகளையும் தர முடியும். ஆனால், அது தேவையற்ற குழப்பங்களை உருவாக்கி, சிலரை மனம் நோகச் செய்யலாம் என்பதால் கருத்தளவிலேயே உரையாட விரும்புகிறேன். எப்படி பிணக்குத் தீர்வு, அலைக்கழித்தல் ஆகியவற்றுக்குக் கொள்கைகள் கொண்டு வரலாம் என்று நீங்கள் பரிந்துரைத்தீர்களோ அது போலவே முறையான உரையாடல் பண்புக்கும் ஒரு கொள்கை / வழிகாட்டலை உரிய நேரத்தில் கொண்டு வரலாம் என்று கருதுகிறேன். முறையற்று உரையாடுபவர்கள் மீது எந்த வகையான நடவடிக்கைகள் எடுக்கலாம் எனபதற்கு இதில் தீர்வு காணலாம். அனைவருமே விக்கிப்பீடியா நடைமுறைகளுக்குக் கட்டுப்பட்டவர்கள் தாம். யாரையும் மனம் குளிர்விப்பதற்காக விக்கி நடைமுறைகளை விட்டுக் கொடுக்கப் போவது இல்லை. அதே வேளை, விக்கி நடைமுறைகளை நன்றாகப் புரிந்து கொண்டு நன்றாகப் பங்களிக்கக்கூடிய ஒருவரையும் கூட முறையற்ற உரையாடல் பாங்கினால் விக்கிப்பீடியாவை விட்டு விலகுமாறு செய்திடக்கூடாது என்பதே கவலை. ஒரே ஆளே கூட வெவ்வேறு சூழல்களில் வெவ்வேறு கனிவு நிலைகளில் பேசக் கூடும் என்பதை முன்பு சுட்டியிருந்தேன். எனவே, இயன்ற அளவு கனிவுடன் தங்கள் கருத்துகளை முன்வைப்பதுடன் //இலகுவான மனம் கொண்டவர்கள், மனம் நோகக்கூடாதென்றால் உரையாடல்களில் பங்கேற்பதைத் தவிர்க்கவேண்டும்// என்ற தங்கள் நிலைப்பாட்டை மீண்டும் ஒரு முறை எண்ணிப் பார்க்க வேண்டுகிறேன்.